GLAVNI GRAD PODGORICA

**Komisija za raspodjelu sredstava**

**za finansiranje projekata i programa nevladinih organizacija**

Broj: 01-018/21-

Podgorica, 15.04.2021.

Komisija za raspodjelu sredstava za finansiranje projekata i programa nevladinih organizacija, obrazovana Rješenjem gradonačelnika Glavnog grada Podgorica broj 01-018/21-1785 od 11.03.2021. godine, a na osnovu člana 7 stav 1 Odluke o uslovima i postupku finansiranja projekata i programa nevladinih organizacija („Službeni list CG“, broj 47/20), r a s p i s u j e

**JAVNI KONKURS**

**za raspodjelu sredstava za finansiranje projekata i programa**

**nevladinih organizacija za 2021. godinu**

**I –** PredmetJavnog konkursaraspodjela sredstava nevladinim organizacijama sa sjedištem u Podgorici, radi finansiranja projekata koji su od posebnog interesa za Glavni grad.

**II –** Shodno članu 19 stav 4 Odluke o uslovima i postupku finansiranja projekata i programa nevladinih organizacija ("Službeni list Crne Gore - opštinski propisi", broj 47/20), gradonačelnik Podgorice je donio Odluku o utvrđivanju prioritetnih oblasti od javnog intresa u kojima će se u skladu sa planiranim godišnjim budžetom Glavnog grada u 2021. godini izdvojiti finansijska sredstva za podršku u realizaciji projekata i programa nevladinih organizacija iz sljedećih sfera:

* Podrška projektima i pružanje usluga djeci i mladima sa smetnjama u razvoju;
* Zaštita životinja;
* Socijalna inkluzija Roma i Egipćana;
* Zdravstvena i socijalna zaštita;
* Kultura;
* Unaprjeđenje položaja mladih (mobilnost, edukacija i informisanost, zapošljavanje, digitalne vještine);
* Vladavina prava i borba protiv korupcije;
* Razvoj civilnog društva i volonterizma.

**III –** Ukupan iznos sredstava predviđenih Budžetom Glavnog grada za ovu namjenu u 2021. godini iznosi 60.000,00 EUR.

**IV –** Minimalan iznos sredstava, koji se dodjeljuje za projekat nevladinoj organizaciji, ne može biti manji od 80% od traženog iznosa za finansiranje tog projekta.

**V –** Projekat se može finansirati najviše do 20% ukupnih sredstava predviđenih Budžetom za finansiranje projekata nevladinih organizacija. Ukoliko predloženi projekat nevladine organizacije prelazi pomenutu vrijednost, Komisija će zatražiti posebno izjašnjenje od nevladine organizacije da li projekat može realizovati sa manje dodijeljenih sredstava. Takav projekat se može finansirati samo ukoliko se nevladina organitacija izjasni da može realizovati projekat na osnovu dodijeljenih sredstava.

**VI** – Nevladina organizacija koja je za realizaciju projekta koristila budžetska sredstva Glavnog grada, po javnom konkursu u prethodnoj godini, dužna je da priloži i Izvještaj o realizaciji projekta, sa detaljnim opisom faza realizacije i detaljnim obrazloženjem eventualnih odstupanja, uključujući finansijski izvještaj i dokaz o utrošku sredstava.

**VII** – Raspodjelu sredstava vrši Komisija za raspodjelu sredstava za projekte nevladinih organizacija (u daljem tekstu: Komisija), koju je imenovao gradonačelnik Glavnog grada.

**VIII** – **Nevladina organizacija uz prijavu (obrazac 1) prilaže:**

* rješenje o upisu u registar nevladinih organizacija sa sjedištem u Podgorici;
* osnivački akt i statut nevladine organizacije;
* kopija finansijskog izvještaja (bilans stanja i bilans uspjeha) za posljednju fiskalnu godinu;
* prijedlog projekta sa kojim nevladina organizacija konkuriše za dodjelu sredstava;
* podaci o iskustvu zaposlenih, odnosno volontera u nevladinoj organizaciji (reference);
* izvještaj o realizovanim projektima u prethodnoj godini, zaključno sa danom objavljivanja konkursa;
* potvrdu da nema dospjelih neizmirenih obaveza po osnovu lokalnih javnih prihoda;
* garancija (izjava) ovlašćenog lica za zastupanje i predstavljanje nevladine organizacije da od drugog donator nije dobila sredstva za realizaciju projekta za koji se kandiduje, a koja sadrži odredbu o prihvatanju odgovornosti.

Prijava se dostavlja u jednoj štampanoj i jednoj elektronskoj verziji (CD) u zapečaćenoj zatvorenoj koverti na pisarnici Glavnog grada sa naznakom – Prijava na konkurs za raspodjelu sredstava nevladinim organizacijama.

**IX** – **Prijedlog projekta treba da sadrži:**

* naziv nevladine organizacije, s osnovim podacima (sjedište, kontakt te./fax, e-mail, broj zaposlenih, ciljevi organizacije);
* naziv projekta;
* prioritetnu oblast projekta;
* kratak sadržaj projekta;
* opis problema;
* cilj projekta;
* opis povezanosti projekta sa javnim politikama (strategijama, akcionim planovima, zakonskim i podzakonskim aktima u navedenoj oblasti koji je donio Glavni grad ili država);
* opis ciljne grupe;
* detaljan opis projekta sa specificiranim projektnim aktivnostima;
* rok, mjesto i dinamiku realizacije projekta;
* održivost projekta;
* način praćenja i procjene uspješnosti realizacije projekta;
* budžet projekta i iznos sredstava za koji se konkuriše, iznos sopstvenih sredstava (učešća), kao i iznos sredstava koja su za isti projekat ili program odobrena od strane drugih donator, ukoliko su takva sredstva odobrena;
* kratak opis partnerske organizacije i realizovanih projekata u prethodnoj godini (ukoliko ima);
* ime i prezime lica odgovornog za realizaciju projekta ili programa sa kontakt podacima;
* podatke o članovima organa upravljanja nevladine organizacije;
* broj žiro-računa i PIB organizacije.

X – Dodjela sredstava za projekat vrši se na osnovu sljedećih kriterijuma:

* doprinos prijavljenog projekta, odnosno programa u ostvarivanje javnog interesa i realizaciji strateških ciljeva u određenoj oblasti;
* kvalitet prijavljenog projekta, odnosno programa;
* kapacitet nevladine organizacije da realizuje prijavljeni projekat, odnosno program;
* transparentnost rada nevladine organizacije.

**XI** – Nevladina organizacije može konkurisati sa jednim projektom u godini, za ukupan iznos ili za dio sredstava za realizaciju aktivnosti iz projekta i dužna je da to naznači.

**XII** – Na osnovu ocjene projekata, koja predstavlja zbir bodova podijeljen brojem dva, koju utvrde nezavisni procjenjivači, Komisija utvrđuje rang listu projekata koji će se finansirati iz budžeta Glavnog grada.

Komisija neće dodjeljivati finansijska sredstva nevladinoj organizaciji za projekat sa Rang liste koji, na osnovu bodovanja po kriterijumima iz člana 27 Odluke o uslovima i postupku finansiranja projekata i programa nevladinih organizacija, nije dobio minimum 50% od ukupnog broja propisanih bodova.

**XIII** – Na osnovu izvršne rang liste, Komisija donosi odluku o raspodjeli sredstava u roku od 40 dana od dana završetka trajanja konkursa, koja se dostavlja učesnicima konkursa i objavljuje na internet stranici Glavnog grada.

**XIV** – Gradonačelnik Glavnog grada sa nevladinom organizacijom, kojoj su dodijeljena sredstva, u roku od 15 dana od dana donošenja odluke o raspodjeli sredstava zaključuje ugovor.

**XV** – Prijavu sa pratećom dokumentacijom je potrebno dostaviti u zapečaćenoj koverti na pisarnici Glavnog grada, Trg nezavisnosti br. 20, sa naznakom – Prijava na konkurs za raspodjelu sredstava nevladinim organizacijama, **zaključno sa 16.05.2021. godine.**

**XVI –** Informacije o svim pitanjima od značaja za učešće na Konkurs mogu se dobiti svakog radnog dana od 08-16h na tel. 020/665-083.

PREDSJEDNICA KOMISIJE

Ivona Međedović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_